Hallo zaeme!     Nach uesere letste Nacht z Home Hill (schlafe isch angers, schwitze und vo Insekte ufgfraesse waerde triffts eher) simer los gfahre richtig Hydeaway Campingplatz, 7 Kilometer houpprigi Strass und naer simer irgendwo im Nirgendwo gsi... Mir hei ues de churz agluegt und entschide dass mir grad wider zrueg fahre, aes het doch eher chli komisch usgseh dert...   Auso simer naer  grad diraekt uf Airlie Beach gfahre wo mir de 3 Naecht ufeme Campingplatz verbracht hei und druf gwartet hei dass mir uese Saegutrip choei starte... Irgendeinisch z Airlie hei mir d Idee gha dass ig no ae chini Veraenderig noetig ha und mir hei de mini Zoepfli usezoepflet (3.5 Stung) am naechste Tag hei mir naer no grad mini Haar dunku gfaerbt, wenn scho Veraenderig de richtig :)   Am Maentig isches de los gange... Mit 24 angerne  Turis und 3 Crewmitglider simer losgsaeglet... Aes isch nid wuerklech aes grosses Boot gsi und mir hei ueses Doppubett diraekt ir Chuchi gha... Am erste Tag simer chli mit Motor gfahre, chli gsaeglet und de irgendeinisch a uesem Schafplatz acho... Am zwoeite Tag simer uf eini vo de Whitsunday Islands... Aes isch wunderschoen gsi, haut wi useme Ferieprospaekt, wiiise Sang und tuerkisblaus Wasser... Und naer no ga schnorchle, ou das isch dr Hammer gsi, s Nici het sogar ae chline Nemo gseh :)   Und i ha no so riiise Fische wo um ueses Boot gschwumme si vo Hang gfueret, eine het mi aebe naer chi bisse... *autsch*   Nach uesem drue taegige Usfug simer naer wider uf Airli zrueg cho, wo mir zum Glueck uese Wicki atroffe hei ohni irgendwelchi Ibruchspure, aber miteme hangende Uspuff... :/ Da mir ja handwaerklech raecht begabt si hei mir ne de wider ufeghaenkt, aber nach oepe  500 Meter ischer scho wider ghanget...     Vo Airlie Beach simer richtig Seaforth gfahre wo mir de dr Abe ufeme Campingplatz diraekt am Meer verbracht hei...     Nach Seaforth simer ufeme unzaute Campingplatz glandet, mit Plumsklo und ohni Wasser... Drfuer isch d Landschaft hammer gsi, obwou s Nici  das chli angeres gseh het... Uf jede Fau hei mir de ou die Nacht dert meh oder weniger guet ueberstange und si naer witergfahre richtig Rockhampton! Ufem Waeg dert haere simer fasch chi verhungeret, woeu mir zum z Morge nur aes paar Cookies gha hei, ueses Brot het sich duers schmiuzende Isch i Matsch verwandlet... *pfui*   Z Rockhampton simer zersch mau ueses Outo so amene Mech ga zeige, dae het de uese Uspuff provisrosich wider  ufeghaenkt und naer simer ga poschte und naer witergfahre richtig Yeppoon/Emu Park... Irgendwo zwuesch inne hei mir de gschlafe... D Fahrt zum Campingplatz isch dr Hammer gsi, mir si diraekt ar Kueste entlang gfahre, i gloub mir si beidi grad chli sprachlos gsi :) (Waer haet daenkt dass das mueglech isch)     Itz simer z Yeppoon imene Bookshop mit zwoei uuraute Pc's! Naer fahre mir mau witer richtig Seventeen  Seventy, ungerwaegs goe mir irgendwo ufene unzaute Camping, ohni Duschi...     Mir maeude ues wider, sobaud mir d Mueglechkeit und Zit hei ;)     Liebi Gruess us Yeppoon, machits guet!